CELEX: 32015R1982
Language: et
Date: 2015-11-04 00:00:00
Title: Komisjoni rakendusmäärus (EL) 2015/1982, 4. november 2015, millega kiidetakse heaks olemasoleva toimeaine heksaflumurooni kasutamine tooteliiki 18 kuuluvates biotsiidides (EMPs kohaldatav tekst)

5.11.2015   
            
            
               ET
            
            
               Euroopa Liidu Teataja
            
            
               L 289/13
            
         KOMISJONI RAKENDUSMÄÄRUS (EL) 2015/1982,
   4. november 2015,
   millega kiidetakse heaks olemasoleva toimeaine heksaflumurooni kasutamine tooteliiki 18 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
   ning arvestades järgmist:
   
               (1)
            
            
               Komisjoni delegeeritud määrusega (EL) nr 1062/2014 (2) on kehtestatud loetelu olemasolevatest toimeainetest, mida tuleb hinnata seoses nende võimaliku heakskiitmisega biotsiidides kasutamiseks. Heksaflumuroon kuulub kõnealusesse loetellu.
            
         
               (2)
            
            
               Heksaflumurooni on hinnatud vastavalt Euroopa Parlamendi ja nõukogu direktiivi 98/8/EÜ (3) artikli 16 lõikele 2 seoses selle kasutamisega toodetes, mis kuuluvad kõnealuse direktiivi V lisas määratletud tooteliiki 18 (insektitsiidid, akaritsiidid ja tooted muude lülijalgsete tõrjeks); nimetatud tooteliik vastab määruse (EL) nr 528/2012 V lisas määratletud tooteliigile 18.
            
         
               (3)
            
            
               Taotlust hindavaks pädevaks asutuseks määratud Portugal esitas 11. juulil 2011 komisjonile hindamisaruande ja soovitused vastavalt komisjoni määruse (EÜ) nr 1451/2007 (4) artikli 14 lõigetele 4 ja 6.
            
         
               (4)
            
            
               Kooskõlas delegeeritud määruse (EL) nr 1062/2014 artikli 7 lõike 1 punktiga b sõnastati 3. detsembril 2014 biotsiidikomitees toimeainet hinnanud pädeva asutuse järeldusi arvesse võttes Euroopa Kemikaaliameti arvamus.
            
         
               (5)
            
            
               Kõnealusest arvamusest selgub, et eeldatavasti vastavad biotsiidid, mida kasutatakse tooteliiki 18 kuuluva tootena ja mis sisaldavad heksaflumurooni, direktiivi 98/8/EÜ artiklis 5 sätestatud nõuetele, kui on täidetud teatavad selle toimeaine kasutust reguleerivad tingimused.
            
         
               (6)
            
            
               Seepärast on asjakohane kiita heaks heksaflumurooni kasutamine tooteliiki 18 kuuluvates biotsiidides, kui teatavad nõuded ja tingimused on täidetud.
            
         
               (7)
            
            
               Arvamuses on tehtud järeldus, et vastavalt Euroopa Parlamendi ja nõukogu määruse (EÜ) nr 1907/2006 (5) XIII lisas kehtestatud kriteeriumidele on heksaflumuroon oma omaduste tõttu väga püsiv (vP), väga bioakumuleeruv (vB) ja toksiline (T).
            
         
               (8)
            
            
               Kuna määruse (EL) nr 528/2012 artikli 90 lõike 2 kohaselt tuleb ained, mille hindamine liikmesriikide poolt on lõpetatud 1. septembriks 2013, kiita heaks kooskõlas direktiiviga 98/8/EÜ, peaks heakskiit kehtima vastavalt nimetatud direktiivi kohasele tavale viis aastat.
            
         
               (9)
            
            
               Määruse (EL) nr 528/2012 artikli 23 kohaldamisel tuleks heksaflumurooni siiski käsitada asendamisele kuuluva ainena, kuna see vastab nimetatud määruse artikli 10 lõike 1 punktides a ja d sätestatud tingimustele.
            
         
               (10)
            
            
               Lisaks peaksid pädevad asutused, kui nad otsustavad, kas heksaflumurooni sisaldavale biotsiidile võib anda luba või mitte, hindama vastavalt määruse (EL) nr 528/2012 VI lisa punktile 10 ka seda, kas artikli 5 lõike 2 tingimused saavad olla täidetud.
            
         
               (11)
            
            
               Kuna heksaflumuroon vastab määruse (EÜ) nr 1907/2006 XIII lisas esitatud kriteeriumidele ning on väga püsiv (vP), väga bioakumuleeruv (vB) ja toksiline (T), peaksid heksaflumurooni sisaldavad või selle ainega töödeldud tooted olema turule laskmise korral asjakohaselt märgistatud.
            
         
               (12)
            
            
               Enne toimeaine heakskiitmist tuleks ette näha mõistlik ajavahemik, et huvitatud isikud saaksid vastavalt vajadusele valmistuda uute nõuete täitmiseks.
            
         
               (13)
            
            
               Käesoleva määrusega ette nähtud meetmed on kooskõlas alalise biotsiidide komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Heksaflumuroon kiidetakse heaks toimeainena, mida kasutatakse tooteliiki 18 kuuluvates biotsiidides kooskõlas lisas esitatud nõuete ja tingimustega.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. november 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 167, 27.6.2012, lk 1.
   
      (2)  Komisjoni delegeeritud määrus (EL) nr 1062/2014, 4. august 2014, Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).
   
      (3)  Euroopa Parlamendi ja nõukogu direktiiv 98/8/EÜ, 16. veebruar 1998, mis käsitleb biotsiidide turuleviimist (EÜT L 123, 24.4.1998, lk 1).
   
      (4)  Komisjoni määrus (EÜ) nr 1451/2007, 4. detsember 2007, Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta (ELT L 325, 11.12.2007, lk 3).
   
      (5)  Euroopa Parlamendi ja nõukogu määrus (EÜ) nr 1907/2006, 18. detsember 2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).
   
      LISA
      
                  Tavanimetus
               
               
                  IUPACi nimetus
                  Identifitseerimisnumbrid
               
               
                  Toimeaine minimaalne puhtusaste (1)
                  
               
               
                  Heakskiitmise kuupäev
               
               
                  Heakskiidu aegumise kuupäev
               
               
                  Tooteliik
               
               
                  Eritingimused
               
            
                  Heksaflumuroon
               
               
                  IUPACi nimetus:
                  1-[3,5-dikloro-4-(1,1,2,2-tetrafluoroetoksü)fenüül]-3-(2,6-difluorobensoüül)karbamiid
                  EÜ nr: 401–400-1
                  CASi nr: 86479-06–3
               
               
                  984 g/kg
               
               
                  1. aprill 2017
               
               
                  31. märts 2022
               
               
                  18
               
               
                  Heksaflumurooni käsitatakse kooskõlas määruse (EL) nr 528/2012 artikli 10 lõike 1 punktidega a ja d asendamisele kuuluva toimeainena.
                  Toote hindamisel pööratakse erilist tähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskide hindamisel käsitletud. Lisaks tuleb vastavalt määruse (EL) nr 528/2012 VI lisa punktile 10 hinnata toote hindamisel ka seda, kas määruse (EL) nr 528/2012 artikli 5 lõike 2 tingimused saavad olla täidetud.
                  Biotsiidide puhul antakse luba järgmistel tingimustel:
                  
                              1)
                           
                           
                              tootele antakse liikmesriigis kasutamiseks luba ainult siis, kui vähemalt üks määruse (EL) nr 528/2012 artikli 5 lõikes 2 seatud tingimustest on täidetud;
                           
                        
                              2)
                           
                           
                              kutselise kasutaja jaoks kehtestatakse ohutu kasutamise kord ja asjakohased korralduslikud meetmed. Juhul, kui kokkupuudet ei ole vastuvõetava tasemeni võimalik muude vahenditega vähendada, kasutatakse toodete käitlemisel sobivaid isikukaitsevahendeid;
                           
                        
                              3)
                           
                           
                              kuna heksaflumurooni peetakse väga püsivaks, väga bioakumuleeruvaks ja toksiliseks, tuleks muude kui sihtliiki kuuluvate loomade ja keskkonna kokkupuudet kõnealuse ainega vähendada miinimumini; selleks kaalutakse ja kohaldatakse kõiki asjakohaseid riskivähendamismeetmeid. Need hõlmavad kasutamise piiramist üksnes kutsealase kasutamisega ja kohustust kasutada suletud peibutussöödapunkte.
                           
                        Töödeldud toodete turulelaskmisel kohaldatakse järgmist tingimust:
                  isik, kes vastutab sellise töödeldud toote turulelaskmise eest, mis sisaldab heksaflumurooni või mida on töödeldud heksaflumurooni sisaldava tootega, tagab, et osutatud töödeldud toote märgisel oleks esitatud teave, mis on esitatud määruse (EL) nr 528/2012 artikli 58 lõike 3 teises lõigus.
               
            
         (1)  Selles veerus viidatud puhtusaste oli selle toimeaine minimaalne puhtusaste, mida kasutati direktiivi 98/8/EÜ artikli 16 lõike 2 kohasel hindamisel. Turule lastud tootes oleva toimeaine puhtusaste võib olla samasugune või erinev, kui on tõendatud, et selline toimeaine on tehniliselt samaväärne hinnatud toimeainega.